**Obrazloženje općeg dijela Izvještaja o izvršenju polugodišnjeg financijskog plana Gradske knjižnice i čitaonice Mali Lošinj 2024.**

Izvještaj sadrži sljedeće tablične prikaze:

1. Izvještaj o izvršenju proračuna

2. Prihodi i rashodi prema ekonomskoj klasifikaciji

3. Prihodi i rashodi prema izvorima financiranja

4. Rashodi prema funkcijskoj klasifikaciji

5. Izvršenje po programskoj klasifikaciji

Iz tabličnih prikaza vidljivo je u kojem postotku je izvršena realizacija za spomenuto izvještajno razdoblje 30.6.2024. u odnosu na početni plan 1.1.2024., kao i indeks odstupanja u odnosu na isti period prethodne godine.

1. Ukupni **prihodi** **u izvještajnom razdoblju** iznose **119.300,36 €** i prikazuju 44,19 % realizacije početnog plana i povećanje troškova od 26 % u odnosu na prethodnu godinu u istom razdoblju.

Prihodima iz nadležnog proračuna ( Grada Malog Lošinja ) financiraju se rashodi poslovanja i rashodi za nabavu nefinancijske imovine. U ovom izvještajnom razdoblju realizirano je oko 42 % početnog plana, a u odnosu na isto razdoblje prethodne godine bilježimo porast prihoda od 21,44 %.

Početni plan za prihode iz izvora Pomoći iz državnog proračuna ( Ministarstva kulture i medija ), realiziran je već u viskom postotku od oko 94 %, a razlog tome je novi način i program otkupa knjiga koji je od ove godine prebačen narodnim knjižnicama, a samim time dobivena su i veća sredstva od planiranih.

Knjižnica vlastite prihode ostvaruje od članarina, zakasnine, fotokopiranja, računalnog ispisa dokumenata, skeniranja i sl., a iz ovog izvora prihodi su realizirani u odnosu na početni plan nešto više od 36 %, te u odnosu na isti period prethodne godine bilježimo povećanje od 13,72 %. Pomoći iz županijskog proračuna ove godine nisu ostvareni, prihodi od donacija nisu još realizirani.

1. Ukupni **rashodi** u izvještajnom razdoblju iznose **107.672,28 €** i prikazuju oko 40 % realizacije početnog plana i oko 14 % većih troškova u odnosu na prethodnu godinu u istom razdoblju.

Rashodi za zaposlene u izvještajnog razdoblju realizirani su 48,56 % odnosu na početni plan, a u odnosu na isto razdoblje prethodne godine bilježimo porast od 16,91 %. Razlog tome je donesena Odluka nadležnog proračuna o povećanju osnovice za obračun plaće 15 %.

Materijalni rashodi su realizirani oko 34 % početnog plana i bilježe rast od oko 13 % u usporedbi iznosa troškova u istom periodu prethodne godine.

Financijski rashodi su realizirani samo oko 49 % početnog plan i indeks bilježi rast od oko 22 % u odnosu na prethodnu godinu, radi poskupljenja usluga banke.

Rashodi za nabavu ostale nefinancijske imovine realizirani su 23 % početnog plana, a indeks bilježi pad od 1,50 %, što je na razini prethodne godine, samo je omjer malo drugačiji, odnosno nešto manje je utrošeno za knjige, ali zato imamo trošak za uredski namještaj, tj. police za knjige.

Ukupni prihodi: 119.300,36 €

Ukupni rashodi: 107.672,28 €

Razliku čini višak prihoda izvještajnog razdoblja i iznosi 11.628,08 €, a sastoji se od višak iz izvora Pomoć iz nenadležnog proračuna 14.274,01 €, iz vlastitih izvora od 1.008,45 € i manjak prihoda iz nadležnog proračuna od 3.654,38 €.

U računu financiranja ustanova nema ostvarenja, a primici i izdaci u izvještajnom razdoblju nisi ni planirani.

U Malom Lošinju, 24. srpnja 2024.

Urbroj:

Ravnateljica:

Armida Vlašić, knjižničarka

\_\_\_\_\_\_\_\_\_\_\_\_\_\_\_\_\_\_\_\_\_\_